Faber Birren

**Faber Birren** (11. septembar 1900 – 30. decembar 1988) bio je američki pisac i savjetnik za boje i teoriju boja.

## Život 
Faber Birren je rođen u Chicagu, Illinois, 11. septembra 1900, kao sin Josehpa P. Birrena, slikara pejzaža, i Crescentije (Lang) Birren, pijanistice. Pohađao je Institut za umjetnost u Chicagu dok je bio u srednjoj školi, a zatim je dvije godine studirao teoriju boja na Univerzitetu u Chicagu.

Osnovao je vlastitu kompaniju 1934. i radio kao industrijski konsultant za boje, savjetujući klijente o psihološkim efektima boja na sigurnost, moral zaposlenih, produktivnost i prodaju. Njegove preporuke su uključivale promjenu boja zidova i unutrašnjosti kako bi se smanjio vizualni umor, te korištenje svijetlih boja na mašinama kako bi se smanjio broj nesreća. Među njegovim klijentima bili su DuPont, Monsanto, General Electric, kao i vojska.

Također je mnogo pisao o bojama, objavivši četrdeset knjiga i preko 250 članaka na tu temu.

Preminuo je od moždanog udara u Stamfordu, Connecticut, 30. decembra 1988.

## Privatno 
Birren je oženio Wandu Martin sa kojom je imao dvije kćerke, Zoe i Fay.

## Bibliografija 
* Boja u viziji (1928) (*Color in Vision*).
* Umjetnost boje u štampi (1934) (*The Printers Art of Color*). Chicago: Crimson Press.
* Funkcionalna boja (1937) (*Functional Color*). New York: The Crimson Press.
* Psihologija boje i terapija bojom (1950) (*Color Psychology and Color Therapy*). New York: McGraw-Hill.
* Novi horizonti u boji (1955) (*New Horizons in Color*). New York: Reinhold Pub. Corp.
* Kreativna boja (1961) (*Creative Color*). Van Nostrand Reinhold.
* Boja u tvom svijetu (1962) (*Color in Your World*). New York: Crowell-Collier Publishing Co.
* Boja: Pregled u riječima i slikama, od drevnog misticizma do moderne nauke (1963) (*Color: A Survey in Words and Pictures, from Ancient Mysticism to Modern Science*). New York: University Books.
* Historija boje u slikarstvu (1965) (*History of Color in Painting*). New York: Reinhold Pub. Corp.
* Principi boje: Pregled prošlih tradicija i modernih teorija harmonije boja (1969) (*Principles of Color: A Review of Past Traditions and Modern Theories of Color Harmony*). Van Nostrand Reinhold.
* Ostwald: Osnovni priručnik o boji (1969) (*Ostwald: The Color Primer*). Van Nostrand Reinhold.
* Boja i ljudski odgovor (1978) (*Color and Human Response*). Van Nostrand Reinhold.
* Tekstilni kolorista (1980) (*The Textile Colorist*). Van Nostrand Reinhold.
* Svjetlost, boja i okolina (1982) (*Light, Color, and Environment*). Van Nostrand Reinhold.
* Percepcija boje u umjetnosti (1986) (*Color Perception in Art*). Schiffer Publishing.
* Simbolizam boje (1988) (*The Symbolism of Color*). Citadel.
* Svjetlost, boja i okolina (1988) (*Light, Color, and Environment*). Schiffer Publishing.
* Elementi boje: Traktat o sistemu boja Johannesa Ittena zasnovan na njegovoj knjizi Umjetnost boje (1970) (*The Elements of Color: A Treatise on the Color System of Johannes Itten Based on His Book The Art of Color*). Johannes Itten i Faber Birren. New York: Van Nostrand Reinhold.
* Principi svjetlosti i boje: Klasična studija o ljekovitoj moći boje (1967) (*The Principles of Light and Color: The Classic Study of the Healing Power of Color*) Edwin D. Babbitt; uredio i komentarisao Faber Birren. New York: University Books.

## Ostavština 
Donirao je gotovo 200 knjiga o bojama biblioteci Univerziteta Yale 1971, a mnoge od tih knjiga su rijetke. Također je osnovao fond za istraživanje boja.

## Reference 
## Vanjski linkovi 
* Faber Birren krug boja 
* Pregled *Principi svjetla i boje*

Kategorija:Biografije, Chicago
Kategorija:Umrli 1988.
Kategorija:Rođeni 1900.
Kategorija:Američki pisci